
Reunió del Comitè Central del PCE 





La serenitat i el realisme del comunistes 


El PCE, al costat de la seva bandera roja amb la falç i el martell, 
posarà des d'ara la bicolor de l'Estat, que és de tots els espanyols i no 
pot ser monopolitzada per cap grup particular. L'anunci fet per San- 
tiago Carrillo davant de la premsa d'aquest acord del Comitè Central, 


REALISME, SERENITAT 3 
Il CLIMA DE TREBALL 


El primer Comitè Central de la 
legalitat es reunia a Madrid els 14 i 
15 d'abril, amb l'assistència de tots 
els responsables dels comitès pro- 
vincials i tots els caps de les llistes 
de candidats al Congrés de Dipu- 
tats, enmig d'un clima inquietant 
marcat per la dimissió del ministre 
de la Marina i l'ofensiva catastrofis- 
ta orquestrada per Alianza Popular 

contra la decisió del Govern de le- 
galitzar el PCE. 


Ni aquest clima ni els sorolls de 
conspiracions civils i militars no han 
impedit, però, que el Comitè Cen- 
tral es reunís tal com ho tenia pre- 
vist i examinés tots els problemes 
referents a les eleccions. I 


El ple ha estat emotiu per la 


. primícia de la legalitat, per la sensa- . 


ció d'estar gaudint d'una conquesta 
merescuda. Però no ha estat, en ab- 
solut, una reunió formal, sinó de 
treball. S'hi.ha aprovat el programa 
electoral i les llistes de candidats. 
S'hi ha confirmat l'opció —que el 
PCE proposarà a les altres forces 
democràtiques— de fer candidatures 
d'unitat democràtica per al Senat. 
S'hi ha ratificat la idea del pacte 
constitucional per tal de garantir un 
procés constituent. 


l s'hi ha donat Una resposta 
responsable i oportuna a la tensa i 
difícil ofensiva reaccionària desen- 
Cadenada contra la legalització del 
PCE. 








en una sala on figuraven ja les dues banderes, va causar sensació. / 
també va causar-ne el reconeixement de la monarquia com a marc 
possible de la democràcia en el cas que el procés iniciat de restabli- 
ment de les llibertats arribi a culminació. 


qe TN ISAAC EET ET TU Pan 





PER UN NOU CLIMA CIVIL 


DE RECONCILIACIÓ 
I DIÀLEG i 


Ja en el seu informe, llegit en 
presència dels periodistes en una 
primera sessió oberta, Santiago Car- 
rillo subratllava com la plena sorti- 
da del PCE a la superfície, a la lega- 
litat, és "una gran victòria de la po- 
lítica de reconciliació nacional i de 
pacte per la llibertat". "Si hem llui- 
tat —afegia— és per aconseguir que 
Espanya sigui un país on homes i 
dones deixin de sofrir, d'una vegada 
per sempre, a causa de les seves ide- 
es i creences siguin quines siguin. . . 


passa a la pàgina segient 


El 27 d'abril 


Un Prime 



























De dret no, 
però de fet sí 


Encara No. Malgrat tot allò que podria es- 


" perar-se després de la legalització del PCE, en- 


cara no som legals. La provocació del "ultres'' 
a les Forces Armades i l'advertència del Con- 
sell Suprem de l'Exèrcit al govern han aturat, 
esperem que per pocs dies, la legalització del 
PSUC i dels altres partits que han sol.licitat la 
seva inscripció en el registre. Les raons que 
ens havien portat a anunciar la nostra legalit- 
zació al darrer número de "Treball" són vàli- 
des una setmana després: la recuperació de la 
legalitat pel PCE és una legalització "de fac- 
to"del PSUC, malgrat que resti pendent, enca- 
ra, la decisió administrativa corresponent. Per 
això i perquè el PSUC està políticament iden- 
tificat amb el PCE, les organitzacions del nos- 
tre partit han continuat celebrant com a prò- 
pia la recuperació, per part del PCE, del dret 
a l'existència legal. 


No, encara no som legals de dret, però 
com si ho fóssim. Amb els comunistes, amb 
tots els demòcrates d'Espanya i de Catalunya, 
ens felicitem de l'èxit del PCE —que és una 
victòria de la democràcia— amb l'alegria de 
veure compensats els esforços i sacrificis, en 
molts casos de. la llibertat personal i de la prò- 
pia vida, d'aquests darrers trenta-vuit anys. 





I reafirmem la nostra decisió de continuar 
lluitant per enterrar definitivament les seque- 
les de la guerra civil i per assolir plenament les 
llibertats polítiques i nacionals. 





La nostra legalització formal no tardarà. 
Potser quan aquest número de "Treball" arri- 
bi a les mans dels lectors el PSUC haurà estat 
ja inscrit en el registre. 1 aleshores, com ara, 
continuarem el combat per l'amnistia, per la 
legalització de tots els partits polítics i orga- 
nitzacions sindicals, per l'autonomia de Cata- 


lunya, amb la fermesa i la responsabilitat de 
sempre. 


Ara, abans de ser formalment legals, el go- 
vern ha decidit ja la data de les eleccions: el 
15 de juny. Hi anirem amb tota decisió. Com- 
promesos en la conquesta plena de la llibertat 
i decidits a acatar la voluntat sobirana del po- 
ble. 


r de Mlaig 


per la llibertat sindical 


La jornada de lluita con- 
vocada pel darrer dia 15 ha es- 
tat el primer pas cap a la pre- 
paració d'aquest Primer de . 
Maig que s'apropa. A totes les 
assemblees que s'han fet a les 
fàbriques, a les empreses, a 
tots els mítings, s'ha manifes- 
tat la repulsa per les recents 
mesures de política econòmi- 
ca dictades pel govern —les 
quals, lluny de disminuir l'atur 
i la inflació, no han fet més 
que agreujar aquests dos im- 
portants problemes que avui 
pesen sobre la classe treballa- 
dora—, i la més clara discon- 
formitat amb l'intent de donar 
una —"pseudo-llibertat-per-de- 
cret-sindical" a un moviment 





È Drone P é LV 





míting del PSUC 

Dimecres dia 27, a les 8 del vespre, es celebrarà al Palau d'Esports 
de Barcelona un míting del PSUC. Serà el primer gran míting cen- 
tral del Partit després de 38 anys i el primer gran acte dels comu- 
nistes catalans davant les properes eleccions. Hi intervindran, con- 
juntament amb Gregori López Raimundo, secretari general, Cipri- 
ano Garcia, Jordi Solé—Tura, Maria Dolors Calvet i Josep Maria 


Riera, secretari general de la Joventut Comunista de Catalunya, 
tots ells candidats a diputats del PSUC. x 


GL ERC EE 








obrer que ha demostrat, de fa 
molt de temps, la seva madu- 
resa. Però, endemés d'explicar 
als treballadors totes les coses 
per les quals es convocava la 
jornada, s'ha situat tot això 
com a preparació d'un Primer 
de Maig diferent al dels altres 
anys, un Primer de Maig deci- 


Manifestació a la sortida del míting del dia 15 a Cornellà (pàgina 5) 


siu per a la llibertat sindical. 


Per al proper divendres, 
dia 29 d'Abril, Comissions 
Obreres prepara una crida, que 
intentarà fer conjuntament 
amb les altres centrals, en la 
mateixa línia d'assemblees, 


aturs, mítings, etc., contra les 


mesures econòmiques, les no- 


ves lleis de relacions laborals 
que instauren l'acomiadament 
lliure però pagat, la restricció 
del dret de vaga, etc. En 
definitiva, per les llibertats 
sindicals. d 

Reunió del Comitè Central del PCE 


Serenitat i realisme 


ve de la pàgina anterior 


Si hem afrontat sacrificis no ha es- 
tat amb una voluntat de revenja i, 
menys encara, de venjança"". Alguna 
Cosa ha canviat irrevocablement: 
que només manin Uns quants i que 
tots els altres hagin de callar i sot- 
metre's davant de l'opresssió. "Ara 
els comunistes som un partit legal: 
respectarem estrictament els drets 
de tots els altres. . . Però ningú no 
podrà fer callar ni ofegar la veu 
que, ara públicament, defensarà els 
drets de la classe obrera, de tots els 
treballadors, de les forces de la cul- 
tura, dels pobles d'Espanya que re- 
clamen el just reconeixement de la 
seva personalitat: de la gent humil i 
modesta, petits i mitjans propietaris 
de la ciutat i el camp, postergats i 
discriminats sota la dictadura". 


El company Comín va demanar 
un record "per als qui han caigut en 
el camí", fent un esment especial 
dels advocats assassinats a Atocha. 
Però ara és moment de crear un nou 
clima de respecte i de convivència, i 
el que hem de fer els qui volem "la 
reconciliació, la convivència i la 
democràcia és esforçar-nos perquè 
Alianza Popular tingui el menor 
nombre possible de vots a les elec- 
cions", va dir Carrillo. 





GUANYAR LES ELECCIONS 
PER A LA DEMOCRÀCIA 





La preocupació per les elecci- 
ons, per la campanya electoral, va 
estar al centre de les deliberacions. 
"VOTAR COMUNISTA ES VO- 
TAR DEMOCRACIA" és el lema 
que presidia la sala. El secretari ge- 
neral del PCE va insistir que es pos- 
sible guanyar les eleccions per a la 
democràcia: és possible dur al par- 
lament una majoria de centre-dreta, 
centre i esquerra (inclosos socialis- 
tes i comunistes) susceptible d'im- 
posar un procés constituent. L'ad- 
versari queda, doncs, ben delimitat: 
és Alianza Popular, erigida en aglu- 
tinant de tota la dreta, neofranquis- 
ta. 


L'esforç comunista haurà de 
buscar que la gent voti complint els 
requisits formals i que voti Hiure- 
ment i amb coneixement de causa. 
Les eleccions no seran plenament 
lliures, caldrà Una acció sobre les 
juntes electorals per garantir la pu- 
resa del vot i impedir les possibles 
manipulacions dels governs civils i 
altres autoritats: caldrà assegurar la 
presència d'interventors a tots els 
col.egis electoals. A Madrid ja s'ha 
començat a formar eguips de moni- 
tors per explicar el funcionament 
electoral. 


(Un vot sorià equival 
a Vuit madrilenys 


Ramon Tamames, per il.lustrar la injustícia de la llei electo- 
ral, compara les dues cricumscripcions extremes: Sòria, la més 
sobrerepresentada, i Madrid, la més subrepresentada. 











guanyin les dretes. 





Cada sorià equival a 8,4 madrilenys per a les Corts en con- 
junt. Per al Congrés cada sorià equival a 4,1 madrilenys, i per al 
Senat a... 42,6 madrilenysl Tenint en compte que les provín- 
cies més sobrerepresentades són, en general, les més endarreri- 
des, és evident la intenció de la llei com a mecanisme perquè 


Per falta de pràctica, molts 
vots poden ser nuls: cal explicar 
ben bé a la gent què fer per votar 
correctament. Per desconfiança, ig- 
norància o por, correm el risc d'abs- 
tencions: caldrà lluitar contra la por 
de votar lliurement i, sobretot, de 
votar comunista, explicant que el 
vot és secret. 


Haurem de restablir la imatge 
real del PC després de quaranta 
anys de calúmnies i deformacions 
del franquisme. l això, sense "'ex- 
cessos polèmics". El PCE va dir Car- 
rillo en el seu informe, "no buscarà 
vots a base de judicis agressius per a 
persones o grups amb els quals hau- 
rà de cooperar en la tasca comuna 
d'establir la democràcia i estabilit- 
zZar-la", 





FINANÇAR LA CAMPANYA, 
FER CRÉIXER EL PARTIT 





A proposta d'una comissió eco- 
nòmica del Comitè Executiu, el 
Comitè Central va aprovar un pla de 
finançament de la campanya, basat 
en préstecs bancaris en curs de tra- 
mitació i en dues fonts d'ingressos: 
1) una emissió de bons, en cinc séri- 
es, de 500 fins a 100.000 pessetes: 
2) una subscripció nacional, per a la 
qual seran anunciats els números de 
comptes bancaris. La subscripció ve 
encapçalada pel lliurament de 
1.248.000 pessetes cobrades recent- 
ment per Santiago Carrillo com a 
avenç per l'edició del seu llibre 
"L'eurocomunisme i l'estat", i de 
500.000 de Ramon Tamarnes. 


Les eleccions han de permetre, 
alhora, entrar en contacte amb les 
més àmplies masses, reclutar dotze- 
nes de milers de nous membres i 
Crear Organitzacions del partit a 
molts més pobles i localitats. 


"La campanya servirà igual- 
ment'"', va dir el secretari general del 
PCE, "''per reforçar els moviments 
de masses i fer-los més actius, car 
els comunistes establim una corres- 
pondència estreta entre la lluita par- 
lamentària i la lluita dels moviments 
de massa". 


LLIBERTATS SENSE 
EXCLUSIONS 


l AMNISTIA 


— El ple ampliat va aprovar tam- 
bé una resolució especial reclamant 
el reconeixement legal de tots els 
partits i Organitzacions sindicals, i 
una amnistia total i la sortida de 
tots els presos de les presons. 


J.S. 













La bandera bicolor, 

al costat de la roja: 
roda de premsa després 
de la reunió del 

Comitè Central del PCE 


LA DISCIPLI 


NA DELS 





PARLAMENTARIS COMUNISTES 


Garcia Salve, "el cura Paco", 
candidat per Osca, va explicar que 
en la seva campanya s'ha trobat 
amb la pregunta: "Que posaràs per 
davant, ser comunista o ser d'Os- 
car", El mateix problema va plante- 
jar un dirigent camperol de Castella. 


En l'informe del secretari gene- 
ral del PCE hi ha l'explicació se- 
gúent: "Cal recordar que al nostre 
Partit, a diferència d'altres partits 
burgesos i socialdemòcrates, la mi- 
noria parlamentària és un instru- 
ment de representació i d'acció po- 
lítica i no un òrgan dirigent. Ella 
aplica la política que decideixen els 
nostres Congressos i els nostres Co- 
mitès Centrals, com qualsevol altre 
òrgan del Partit. El diputat comu- 


nista té el seu escó en permanència 
a disposició del Partit. Es el Partit 
qui l'ha fet elegir i qui pot retirar- 
li la seva confiança, no presentant- 
lo a les noves eleccions si no com- 
pleix el mandat amb el qual fou vo- 
tat", 


Santiago Carrillo va precisar la 
qúestió plantejada per Garcia Salve 
afirmant que és precisament la dis- 
ciplina dels parlamentaris comunis- 
tes allò que millor garanteix la fide- 
litat d'aquests al seu electorat, sigui 
a la pagesia de Castella, als habi- 
tants d'Osca o qualsevol altra massa 
d'electors. En la vida parlamentària 
passa massa sovint que uns diputats 
elegits sobre la base de determina- 
des promeses s'obliden d'aquestes 


promeses degut a /a influència d'in- 
teressos poderosos. La disciplina del 
PC és precisament una manera de 
garantir que no hi hagi vulneració 
de les promeses ni "canvis de cami- 


- 


sa. 


El problema real no és, doncs, 
si un diputat comunista serà primer 
comunista que representant dels qui 
l'han votat, perquè les dues coses 
són inseparables, i qui vota comu- 
nista, sigui obrer, pagès O el que sí" 
gui, vota en funció d'unes promeses 
contingudes en un programa. El 
problema real és que un diputat sí- 
gui fidel a aquestes promeses, i la 
disciplina comunista és la millor ga- 
rantia d'aquesta fidelitat. 








LA LLEl AMNTI 


Avui encara, un dels aspectes 
més definidors del pensament i de 
l'empenta democratitzadora — del 
Govern, és la seva política de prem- 
sa. La nova llei de premsa —dita 
"De la llibertat d'expressió"— en- 
terra, això sí, l'arbitrari i fraguista 
article segon, mare de tants de se- 
grests, multes i expedients. Però 
aquest enterrament va acompanyat, 
d'unes mesures que volen ser alhora 
tutelars d'unes institucions i d'unes 
persones que no necessiten altra 
protecció que la que els atorga el 
dret comú, i repressores i intimida- 
tòries de cara als professionals de la 
informació, els directors dels diaris i 
les empreses editores. 


Fer por a les darreres, amena- 
çar amb el segrest, la multa i la de- 
tenció, és el millor mètode perquè 
aquestes exerceixin, substituint el 
ministeri de torn, la censura i per- 
petuin així el regne de l'arbitrarie- 
tat. Les persones, físiques o socials, 
les institucions, si es veuen calum- 
niades i injuriades, han d'ésser de- 
fensades per la llei. D'acord. Però 
aquesta defensa no pot pretextar 
mai el manteniment del procedi- 
ment administratiu del segrest, Si hi 
ha delicte, que hi hagi procés i en el 
seu cas sentència condemnatòria. 
Però per iniciar el tràmit judicial, 
acusar i dur un pressumpte culpable 
davant del tribunal ja existeix una 
figura: els fiscals. L'aplicació de 
les lleis, pels jutges i d'acord amb 
els mecanismes processals normals, 
és l'aspiració mínima que pot co- 
mençar a garantir amb eficàcia els 
principis de la llibertat d'expressió. 


Tota la resta equival a un ren- 
tat de cara, reformista, inconse- 


quent amb la general voluntat de- 
mocràtica del país. Es tracta de fer 
més passadora la censura i, per tant, 
la repressió, Però no elimina ni l'u- 
na ni l'altra. 


l aquesta nova llei s'acompa- 
nya, en el moment de la seva publi- 
cació, de normes severes per regla- 
mentar les informacions, els co- 
mentaris, l'expressió política a tra- 
vés de l'antena. No es tracta ja de 
criticar una norma concreta o d'o- 
posar-se a un punt de les noves dis- 
posicions. La questió fonamental 
resideix en el fet preocupant que el 
Govern —dit democratitzador— de- 
mostra amb tots els seus fets témer 
la transparència informativa, el lliu- 
re debat, l'expressió pública de l'o- 
pinió dels ciutadans. t si no altra co- 
sa, aquesta actitud és un greu error. 
Sense llibertat d'expressió, sense ga- 
ranties informatives, el nostre mo- 
ment polític —de perllongades pers- 
pectives electorals i participatives— 
serà un moment polític limitat i 
incomplet. Probablement sigui això 
el que es busqui. 


El tema de la premsa és també 
d'actualitat roent per altres raons. 
La desaparició del Movimiento, i 
per tant el pas de la seva premsa i 
ràdio, de les seves agències de notí- 
cies i Xarxa informativa a l'Estat, 
crea una nova situació amb nom- 
broses implicacions. En primer lloc, 
la preocupació dels professionals de 
la ex-"Prensa y Radio del Movi- 
miento", preocupats per conservar 
el seu lloc de treball i les garanties 
que els ofereixen en aquest "sentit. 
Res a oposar, en principi. Però no 
confonguem garanties de treball als 
professionals, amb garanties de con- 





tinuar fent ús d'aquesta premsa 
—per part dels seus responsables i 


caps— —al servei dels mateixos 
interessos movimentistes de sempre. 
Ja és de suposar que hi haurà qui 
vetlli per la reconversió dels direc- 
tors i caps més "blaus". 


El que ens preocupa, i preocu- 
pa especialment el món de la prem- 
sa, és que el pas d'aquesta monu- 
mental empresa —per tarada i podri- 
da que estigui administrativament i 
econòmica— a l'Estat, signifiqui po- 
sar-la, en bloc, al servei d'opcions 
oficialistes i governamentals. Si 
aquest nombre important d'emiso- 
res i de diaris reverteix a l'Estat, ai- 
xò ha de significar la seva neutrali- 
tat, en el procés polític en curs, en- 
tre les diferents alternatives políti- 
ques i opcions electorals. Ha de sig- 
nificar l'obertura de les seves planes 
i espais d'emissió a totes les forces 
polítiques del país. Es a dir, ha de 
comportar un desarmament de l'a- 
parell "blau", però no per conver- 
tir-se en un nou aparell del govern, 
incontrolable i incontrolat per la ge- 
neralitat del país. 


El problema és més important 
encara si es té en compte que, a 
moltes províncies i ciutats, l'únic 
Òrgan informatiu és precisament 
aquest. A casa nostra, vull recordar 
que a Girona, per exemple, "Los 
Sitios'" és l'únic diari que s'edita, i 
la seva qualitat i objectivitat són pa- 
leses... A Tarragona i Lleida, un 
dels dos diaris que apareixen són 
també de la xarxa del Movimiento. 
A Barcelona, si voleu, els dos que 
surten no els llegeix ningú. 


PERE I. FAGES 

Han afaitat 
el Movimiento 


Dissolució, liquidació, desaparició de/ Movimiento, deien els ti- 
tulars dels diaris l'endemà del consell de ministres del primer d'a- 
bril. Després, els titulars han canviat força i els comentaris són 
unànimes a considerar que no hi ha tal desaparició, que no es liqui- 
da ni es dissol realment el Movimiento. El decret-llei ja ho diu ben 
clar: "reestructuració dels Òrgans depenents del Consejo Nacio- 
nal", D'antuvi, ja és una incongruència i una mostra que el Movi- 
miento no desapareix, que l'organisme més alt, el Consejo Nacio- 
nal, continui viu. 


No cal dir que el fet que el govern hagi dictat un decret-llei que 
"reestructura" el Movimiento i elimina la Secretaria General té 
significació política. No cal dir que també és significativa la desa- 
parició dels símbols que empastifaven tantes façanes. Però sí 
aquests símbols ens repugnaven no era per ells en si sinó per allò 
que representen. l allò que represnten no es liquida, com hauria de 
ser. El gegantí aparell del Movimiento no se'n va al racó dels mals 
endreços com les seves insignies. El que han fet és afaitar el Mo- 
vimiento. 


Desapareix nominalment la figura de ministre Secretari Gene- 
ral, però no de fet. El ministre esmentat esdevé secretari del govern 
i despatxarà amb el president "els assumptes relatius al Consejo 
Nacional". El nom no fa la cosa, i ja veiem que la funció serà si fa 
no fa la mateixa. La immensa màquina del Movimiento, inserida en 
tots els aspectes de la vida del país, els poderosos mitjans de co- 
municació d'aquesta màquina, premsa i ràdio, tot passa a dependre 
del govern, en diferents ministeris i departaments. Els governadors 
Civils de les "províncies" eren alhora, fins ara, caps provincials del 
Movimiento. Si bé ara no tindran aquesta denominació, continua- 
ran sent les mateixes persones, amb la mateixa mentalitat políti- 
ca, continuarà sent la gent del Movimiento que ostentarà els càr- 
recs de governadors civils, si no és que el govern els canvia tots, la 
qual cosa no es veu pas com a previsible. l el mateix podem dir 
dels alcaldes-caps locals del Movimiento. 


La significació del fet d'aparèixer aquest decret-llei és que l'e- 
xigència de la liquidació del Movimiento —és a dir, de l'aparell bu- 
rocràtic franquista—, com una de /es condicions per anar a la de- 
mocràcia, és prou forta com per obligar el govern a "fer alguna co- 
sa". Però el que ha fet no satisfà els demòcrates espanyols. No 
pot satisfer-los de cap de les maneres, perquè no és res. El decret- 
llei que comentem no ens enganya i no pot enganyar ningú. D'altra 
banda, no és pas cas d'enganyar, ni d'augmentar la confusió. El 
camí de /a democràcia demana claror i neteja d'obstacles. El Mo- 
vimiento n'és un de gros, d'obstacle. La seva persistència és la per- 
sistència dels tentacles del franquisme, de la dictadura que tots vo- 
lem liquidar. El govern diu que també vol cancel.lar-la, però la de- 
terminació. que ha pres no ens pot ajudar a creure. 


Per construir la democràcia cal fer-ho damunt d'un terreny 
net, sense romanalles de la vella dictadura, amb materials nous, pu- 
jant l'edifici des d'uns fonaments democràtics. Per fer una feina 
ben feta, és aquesta la manera. Però amb les arrels del vell règim 
entrebancant-nos i fent nosa en el camí, la tasca es fa més difícil. 1 
això no vol pas dir que les forces democràtiques hagin de renunciar 
en aquesta tasca. Hem de construir la democràcia, perquè el poble 
l'exigeix i perquè ja és hora, i la construirem. Tanmateix, hem d'in- 

i sístir que la desaparició del Movimiento ha de ser efectiva, que no 
l ens podem conformar amb maquillatges ni amb canviar els mobles 
l de lloc, que ens agrada molt no haver de veure les fletxes de tan 
t mal record, però que volem veure que darrere de les fletxes se'n va 
l allò que les tenia per marca de fàbrica, que no ens empassem la 

mateixa mercaderia amb un altre rètol i embolicada amb un altre 
paper. 
ENRIC VIVES 


Una provocació 


a les Forces Armades 


Precisament els qui, l'ende- 
mà de la legalització del Partit 
Comunista d'Espanya, acusa- 
ven el govern de cop d'Estat, 
foren els principals instigadors 
d'una clara maniobra sedicio- 
sa. Els "ultres" convictes i 
confessos i els vells franquis- 
tes, disfressats de demòcrates 
per posar-se a to amb el signe 
dels temps, han ordit una 
trama conspirativa que tenia i 
té l'objectiu clar de provocar 
una reacció pretoriana de les 
Forces Armades. Això no és 
pas nou: maniobres desestabi- 
litzadores, presentades amb 
tons dretans o falsament d'es- 
querres, segons convenia als 
seus autors, han sacsejat el 
país d'un temps ençà. Darrere 
de cada passa endavant en el 
procés democratitzador, jalo- 
nat de frens i cauteles, hi ha 
hagut i hi ha els grups subver- 
sius que pretenen projectar 
damunt d'Espanya les ombres 
d'un passat encara recent per 
ofegar en sang la convivència 
pacífica entre els espanyols. 
En nom de preteses legitimi- 
tats, adquirides a sang i 
ferro, que amagen privilegis i 
canongies, alcen la destral de 

. la guerra civil pretenent que 
l'Exèrcit ia prengui i ofegui la 
veu d'un poble i uns pobles 
que, justament ara, després de 
prop de quaranta anys de pa- 
timents i mordassa, comencen 
a recuperar el dret a la paraula 
ia l'acció. 

Ho han fet tot per guanyar 
la seva juguesca de sang i de 
terror. l l'Exèrcit, que ha ex- 
pressat, tanmateix, la seva re- 
pulsa per la legalització dels 
comunistes —i aixó ens sap 
greu i ens preocupa— ha dit no 
a aquesta juguesca per raons 
de disciplina i en raó d'allò 
que entén que constitueix el 
seu paper en defensa dels inte- 
ressos superiors d'Espanya. 
Qualssevol que siguin els ter- 
mes amb els quals l'Exèrcit ha 
respost al repte dels "ultres" 
és ben cert que ha desoit la 
crida del sabre i ha acceptat 
com a inevitable allò que, des 
d'aquí i des de tota l'oposició 
democràtica, ha estat definit 
no solament com un acte de 
justícia sinó com el pas més se- 
riós, la mesura de més gran 


abast cap a l'estabilització de- 


mocràtica d'Espanya: la lega- 
lització del Partit Comunista. 


El trànsit pacífic cap a la 
democràcia no és una passeja-, 
da beatífica a través d'un camí 
planer, sinó un procés eriçat 
de dificultats i tensions, i el 
govern, al qual cal reconèixer, 
com al Cèsar, els seus propis 
mèrits, no camina, malgrat 
certes aparences, sobre un 
pont de plata sinó sobre un 
tauló la vetustat del qual 
denota 0inequivocament el 
pas del temps.Aquesta és una 
situació delicada i complexa: 
no és pas fàcil accedir amb el 
bagatge del feixisme a una si- 
tuació de llibertat sense que, a 
cada pas, reaparegui tot un 
passat feixista massa incrustat 
encara en el present. El que és 
cert és que el govern, hereu 
d'aquest passat, en certa ma- 
nera essent-ne presoner mentre 
no es resol a recolzar en les 
forces que pugnen per aclarir 
l'horitzó del futur, ha passat, 
dies enrere, pel tràngol difícil 
de l'amenaça ultradretana. Í, 
amb ell, tot el país, que exi- 
geix, amb raó, d'aquest go- 
vern, menys ambigúitats da- 
vant de la seva pròpia dreta i 
més fermesa en l'avenç demo- 
cratitzador. 


Les veus sedicioses no han 
trobat el ressò esperat en les 
Forces Armades. Però fóra una 
ingenuitat o una irresponsabi- 
litat no veure en la nota del 
Consell Superior de l'Exèrcit, 
després de la dimissió de l'al- 
mirall Pita da Veiga, una clara 
advertència: la neutralitat tro- 
ba els seus límits justos on 
comença a trencar-se "la uni- 
tat de la pàtria", a posar-se en 
dubte la "bandera nacional" i 
la "permanència de ia Corona"" 
i On s'atempta al "bon nom i 
la disciplina de l'Exèrcit", És 
una advertència que obliga a 
una doble reflexió. 


La primera es refereix al 
paper dels Exèrcits, als quals 
les pròpies Lleis Fonamentals 
encomanen la "garantia de la 
unitat i independència de la 
pàtria, la integritat dels seus 
territoris, la seguretat nacional 
i la defensa de l'Ordre institu- 
cional", però no funcions que 
són pròpies dels governants i 








Un ritme desesperant de malson 


Continuen sortint en llibertat. alguns presos polítics, molt a poc a poc. 
D'un a un, amb un ritme desesperant de malson. Els alliberats són rebuts amb 
/a lògica alegria, però és una alegria neguitosa, que fa mal, perquè tothom 

pensa en els homes i dones que encara romanen tancats, esperant amb una 
barreja de deler i angúnia si els treuran demà, o demà passat, O Sí no els 
treuran. ., 


Ho hem de repetir una altra vegada, després de les mil que ho hem dit, 
Això no és l'amnistia i Espanya necessita l'amnistia, una amnistia total per a 
tots els presos i tots els exiliats polítics. La necessita depressa. Ho hem de re- 
petir, encara que sembli una cançó eterna. Precisament perquè esdevé eterna, 
dolorosament eterna. L "alliberament de tots els presos polítics sense cap con- 
dició, com a persones que han estat injustament condemnades i empresona- 


des, l'anul.lació de tots els processos pendents per causes polítiques, el reco- 
brament de la pàtria per tots els qui encara són privats de retornar de l'exili 
són una necessitat per aconseguir la convivència al nostre pais, la reconcilia- 
ció, per esborrar una guerra civil de fa quaranta anys que s'ha perllongat ab- 
surdament durant quaranta anys. Mecessitem l'amnistia total, absoluta, per 
anar a la democràcia que tothom vol, tret d'uns quants que no la volen per- 
què són enemics de tothom en ser-ho de la democràcia, de la pau civil, de la 
normalitat. 


Mentre resti un pres polític, un de sol, mentre hi hagi una persona, no- 
més una, a l'exili, ha de continuar viva la batalla per l'amnistia. Continuem-la 
perquè és un deure envers els presos i exiliats i perquè és un deure envers el 
nostre pafs, una necessitat vital per als pobles d'Espanya. Inajornable. 


que només al poble i a les se- 
ves institucions representati- 
ves competeix jutjar. En virtut 
de la seva noble .vocació, els 
militars renuncien a l'activitat 
política i abdiquen dels drets 
que corresponen a qualsevol 
ciutadà en funció de la respon- 
sabilitat que la societat delega 
en ells com a guardians últims 
de la sobirania del poble. Els 
provocadors que tracten de 
forçar la intervenció militar 
per tal d'ofegar en sang una 
democràcia que el poble recu- 
pera pam a pam, no han de 
trobar en l'Exèrcit cap altre 
ressò que la unitat i l'obedièn- 
cia al comandament, ni cap al- 
tra resposta que el rebuig ter- 
minant a la subversió. Perquè, 
com ha dit "El País", només 
un Exèrcit unit i que obeeix el 
comandament, exempt d'inci- 
tacions públiques a la rebel.lió, 
pot garantir la celebració d'u- 
nes eleccions lliures en les 
quals el poble espanyol ex- 
pressi la seva voluntat. 


La segona reflexió s'adreça 
als impacients, als qui prete- 
nen, amb menys realisme que 
bona fe, apropar la democràcia 
i la llibertat plenes a base d'a- 
pel.lacions genèriques a l'acció 
de les masses, com si aquesta 
acció, sempre imprescindible 
per forçar qualsevol canvi, es 
produís en una zona de ningú 
on la relació real de forces no 
comptés per res. Però aquesta 
relació, de la qual l'actitud de 
l'Exèrcit és un component es- 
sencial, compta, i de quina ma- 
nera, en el procés dels canvis 
polítics. l aquesta relació exi- 
geix, avui, posar l'accent en la 
necessitat d'aillar els provoca- 
dors de la dreta obtusa que 
conspira per ofegar la voluntat 
dels espanyols de conviure en 

la democràcia. Aquesta és, jus- 
tament, la línia divisòria: a un 
costat els nostàlgics de la guer- 
ra civil, els enemics de la re- 
conciliació: a un altre costat, 
tots els altres, qualsevol que 
sigui el seu passat. Democràcia 
o feixisme, aquesta és l'alter- 
nativa. Aquesta i no pas la que 
pugui enfrontar partidaris de 
la Monarquia i de la República 
o els defensors de l'ordre soci- 
al capitalista i els qui lluitem 
pel socialisme. Ni Monarquia- 
República ni capitalisme-socia- 
lisme defineixen avui el ter- 
reny de la contesa política. Es 
per això que una actitud con- 
sequentment democràtica, i 
per democràtica consequent- 
ment revolucionària, exigeix 
un tacte i una moderació ex- 
quisits. No fos cas que per 
pretendre caminar més depres- 
sa llancéssim per la borda allò 
que constitueix, precisament, 
una garantia inexcusable de 
qualsevol avenç posterior: pas- 
sar de la dictadura a la demo- 
cràcia pacíficament, mitjan- 
çant el pacte per la llibertat, 


JOAN BUSQUET 

El patrimoni de la D NJ 


A les mans del poble perquè 
en gaudeixin tots els joves 








El manifest electoral 





Hi ha problemes 
que no admeten espera 


Per defensar els interessos de la classe obrera i restants classes 
populars, el PSUC considera que un govern emanat d'una futura 
majoria de forces democràtiques haurà d'abordar immediatament 
la solució dels problemes econòmics i socials més urgents, amb par- 
ticipació dels treballadors a través dels seus autèntics represen- 


tants. 


Així diu, en un dels seus apar- 
tats, el manifest electoral del PSUC. 
Quan l'hem elaborat, no hem pen- 
sat solament en les questions consti- 
tucionals, en els grans problemes 
polítics que cal resoldre. Tampoc 
no ens hem limitat a explicar el nos- 
tre projecte de camí cap al socialis- 
me. Hem tingut present que estem 
vivint, per herència del franquisme, 
una situació angoixosa i que aques- 
ta situació pesa especialment da- 

munt dels treballadors de la ciutat i 
del camp i també damunt de capes 
burgeses explotades pel gran capital 
monopolista. No hem oblidat que 
hi ha problemes que demanen una 
solució per ara, no pas per demà o 
per demà passat. La inflació, la 
desproporció entre preus i salaris, la 
manca de feina, que cada dia aug- 
menta, la manca d'habitacles, d'es- 
coles, la pèssima situació de la sani- 
tat, la injusta distribució de les càr- 
regues fiscals. També ens preocupa 
resoldre la situació de l'agricultura, 
que és molt greu. l creiem que cal 
no ajornar el reviscolament de la pe- 
tita i mitjana empresa i de l'activitat 
comercial, 


El PSUC, en anar a les elecci- 
ons, no promet la lluna. Prometem, 
això 8í, en consonància amb els in- 
teressos que representem i defen- 
sem, lluitar per resoldre aquelles co- 
ses que creiem que necessiten una 
solució urgent, perquè ja estan prou 
fetes malbé, i que es poden resol- 

dre. 


Les respostes que el manifest 
electoral del PSUC fa, respecte a 
aquestes questions urgents, són: 


t Estabilització dels preus al 
consumidor. 


v Elevació de salaris, sous i 
pensions, especialment els més bai- 
xos. Salari mínim suficient. Garan- 
ties de col.locació i subsidi d'atur 
efectiu i eficaç. 


1 Pla d'inversions públiques en 
béns de consum col.lectiu: viven- 
des, escoles, guarderies, hospitals i 
altres Obres públiques que respon- 
guin a necessitats Col.lectives fona- 
mentals. 


s Control i reforma democràti- 
ca de la Seguretat Social. 


t Control efectiu del crèdit per 
les institucions democràtiques de 
l'Estat. 


€ Reforma fiscal que disminu- 
eixí els impostos indirectes i aug- 
menti els directes sobre les rendes 
més elevades. 


t Amplia ajuda financera i tèc- 
nica a l'agricultura, amb preus re- 
muneradors per als seus productes. 
Foment de les cooperatives i els sin- 
dicats agrícoles. Ajuda a ladransfor- 
mació i a la comercialització dels 
productes del camp per part dels 
productors. 


t Ajuda financera decidida per 
a la petita i mitjana empresa. 


t Política exterior comercial 
orientada cap al Mercat Comú, però 
també cap a l'ampliació i la diversi- 
ficació creixents dels mercats. 





El govern ha aprovat un decret- 
llei que reestructura el "Movimien- 
to'". S'ha donat, formalment, "carta 
de defunció"a una cosa que ja feia 
temps que era morta però que man- 
tenia tota l'estructura de la dictadu- 
ra franquista. 


Per a la joventut, aquest decret té 
unes indubtables repercussions. Du- 
rant aquests quasi quaranta anys la 
""Delegación Nacional de la Juven- 
tud'" ha estat l'únic organisme ofi- 
cial que s'havia de fer ressó de tota 
la problemàtica de la joventut i ca- 
nalitzar-la. La pràctica de la "DNJ" 
ha estat, si més no, lamentable. La 
demagògia, l'uniformisme, la des- 
connexió total amb el conjunt del 
moviment juvenil i la més absolu- 
ta burocratització són les constants 
que n'han fet, des dels seus inicis, 
un organisme buit i inoperant que 
només ha servit per al profit i cor- 
rupció d'uns pocs. 


Pensem a on han anat a parar les 
subvencions municipals i les quan- 
tioses sumes que la Secretaria del 
Movimiento ha dedicat a les ''de- 
legaciones de la juventud"'. 


La desaparició de tot aquest apa- 
rell era, doncs, una exigència ina- 
jornable. Però aquest és el primer 
pas: el segon, el realment important 
és quina política es fa a partir d'a- 
quí. És com es produeix aquest 
canvi i què se'n fa d'un patrimoni 
de mils de milions de pessetes. És 
el mateix cas de la desaparició 
de la CNS i què es fa del seu patri- 
moni. 


Per a la Joventut Comunista de 
Catalunya, i per al PSUC en la part 
del seu programa electoral per a la 
Joventut, la desaparició de la DNJ 
ha d'ésser l'inici d'una política de- 
mocràtica al servei de la joventut. 
En el programa electoral diem: 

"Els comunistes demanem la im- 
mediata desaparició de la '"Delega- 


ción Nacional de la Juventud" i la 
MUNICIPALITZACIÓ del seu pa- 
trimoni. Que passi a mans del seu 
únic propietari: el poble, i que se'n 
gaudeixin els seus únics destinata- 
ris: els joves. 


"Il que, en el demà democràtic, 
un cop recuperades les nostres insti- 
tucions nacionals, aquest patrimoni 
sigui gestionat i distribuit racional- 
ment per la CONSELLERIA DE 
LA GENERALITAT dedicada als a- 
fers juvenils i a nivell local, pel regi- 
dor encarregat d'aquest tema, junt 
amb la participació i el control d'or- 
ganismes representatius de les enti- 
tats, institucions i associacions de 
joventut." 


Es tracta, doncs, de crear organis- 
mes de govern que administrin i ges- 
tionin tots els recursos destinats a la 
joventut i, d'altra banda, de conso- 
lidar els organismes representatius, 
que ja existeixen a moltes localitats 
i comarques, de les entitats, grups i 
moviments de joventut. L'embrió a 
nivell nacional d'aquest organisme 
seria la Taula d'Entitats i Movi- 
ments Juvenils de Catalunya, orga- 
nismes del conjunt del moviment 
juvenil de cada localitat, barri i co- 
marca, capaços de mobilitzar, nego- 
ciar i oferir alternatives a les seves 
necessitats concretes. 


) canell 


sac MAYORIA DE EDAn, 
a qu) EDAD.:. 


I cal, alhora, "impulsar una po: 
lítica de recursos destinada a co- 
brir les necessitats de la joventut en 
tots els ordres i camps'': una políti- 
ca que emprengui construccions 
de pistes d'esport, que afavoreixi 
l'accés del jove a la cultura i "en el 
lleure, creant Casals de la Joventut 
a cada barri, subvencionats per l'A- 
juntament i gestionats pèls propis 
joves, que serveixin com a lloc de 
convivència i diversió". 


Aquest és, en síntesi, el nostre 
projecte. l aquest no coincideix 
amb el que ha iniciat el govern. 
Un cop llegit el decret, es veu ben 
Clar que no s'ha tingut en compte 
l'opinió del moviment juvenil. 


El govern Suàrez, que ens vol 
marginar en aquestes eleccions, con- 
tinua prenent decisions contra els 
interessos de la joventut. l no val a 
dir que són mides transitòries i pro- 
visionals fins a les eleccions, perquè 
el que s'està dirimint ara mateix 
és o posar les bases d'una política 
realment democràtica per a la jo- 
ventut o que se' ns continui consi- 
derant com a ciutadans de tercera 
Categoria. 


JOSEP MARIA RIERA 

Mil espases de Damocles 


El camp ha estat d'actualitat aquestes setmanes als diaris i 

a les noticies de ràdio i televisió. Una trista actualitat, perquè el 

fet que l'agricultura ocupi l'atenció periodística es deu als es- 

tralls que han causat, primer, les glaçades de darreries de març i, 

després, el vent i altre cop les glaçades durant la setmana santa. 

Estralls importants que han afectat destacadament Catalunya i 

que, en força llocs, han esdevingut veritables catàstrofes. Les gla- 
çades han fet malbé vinyes, ametllers i altres arbres fruiters, i 
també l'horta. Per a molts pagesos, la campanya d'enguany ha 
acabat Í la seva situació és desesperada. No els queda altre recurs 
que sol.licitar —tenen perfecte dret a exigir-hol— l'ajut de l'Es- 
tat. Un ajut que, com sempre, si ve, serà ben minso i veurem 
com serà repartit. Els pagesos han d'estar sempre amb / ai al cor 
per culpa del temps i, després, han de pidolar com si fossin cap- 
taires. Els senyors del govern, amb el ministre d'Agricultura i 
tots els seus organismes al capdavant, ens diran que no hi ha cap 
govern ni cap règim que pugui evitar /es calamitats naturals i que 
no fem demagògia. Els qui en fan de demagògia són ells, no pas 
nosaltres. És cert que no es pot evitar que el temps faci de les 
seves: però hi hauria d'haver un sistema de seguretat que perme- 
tès els pagesos de rescabalar-se de les pèrdues i els jornalers de 

tenir garantit el seu salari, sense haver de demanar caritats i de 

contentar-se, quan aquestes caritats arriben, amb engrunes. 


Després de les glaçades de març, vàrem veure el ministre 
d'Agricultura a la televisió. Havia anat a visitar les zones d'Ex- 
tremadura afectades per les glaçades. Algú li va preguntar, preci- 


sament, per què no hi havia una assegurança adequada i sufici- 
ent per a aquests casos. El ministre, tot cordant-se i descordant- 
se nerviosament l'americana —com si les respostes li haguessin 
de sortir de la panxa—, va dir que hi havia riscs corrents, que po- 
dien ser objecte d'assegurança, i d'altres d'extraordinaris, no 
previsibles, com era el cas que patíem, que no ho podien ser. 
Més o menys, perquè la resposta va ser molt embolicada, això és 
el que va dir. No hi estem pas d'acord. Que la magnitud de la ca- 
tàstrofe sigui més o menys gran, és una Cosa, però estem con- 
vençuts que, tot i això, es pot calcular i establir una assegurança 
per a casos que —hem de contradir el senyor ministre— no són 
tan "extraordinaris". Les consequències del temperi són riscs 
freqiients en l'agricultura. Caldria que hi hagués una assegurança 
per evitar que el pagès s'arruini quan li cau al damunt una d'a- 
questes calamitats i perquè el jornaler del camp tingués un sub- 
sidi de desocupació que li permetés viure. Això és perfectament 
possible. 


Moltes altres coses podrien fer-se per l'agricultura, perquè la 
gent del camp pogués deixar de pensar contínuament en les mil 
i una espases de Damocles que els amenacen. Tot es pot resumir 
en una frase: que hi hagi democràcia. Ens diran que sempre sor- 
tim amb la mateixa. Es que aquí està el desllorigador de moltes 
coses. No pas la solució miraculosa, però sí la solució possible 
la que ara no existeix perquè no es busca des del govern, perquè 


no s'escolta els qui poden proposar-la, perquè som súbdits i no 
ciutadans. 

La jornada del dia 15 


Un pas cap 


al Primer de 


Entre 760.000 i 800.000 treballadors de les diferents regions i nacionalitats 

de l'Estat espanyol van participar el 15 d'abril en la jornada d'assemblees i va- 

gues convocada per USO i CCOO per tal de fer front a les mesures del govern 

en matèria laboral i sindical. A Catalunya, el nombre de treballadors que van 

prendre part en les accions és superior als 120.000, sense comptar-hi els va- 

guistes de la construcció que continuen la seva lluita i que, aquell dia, eren 
al voltant dels vuitanta mil. 





MALGRAT LA REPRESSIÓ 





Van ser prohibits tots els actes 
previstos per a la preparació de la 
jornada: hi va haver amenaces de la 
patronal, van ser detingudes, a tot 
Espanya, persones que repartien 
propaganda, els objectius i caracte- 
rístiques de l'acció es varen trobar 
amb el buit informatiu de certs mit- 
jans oficialistes... Però, malgrat tot, 
la classe treballadora espanyola va 
expressar el seu descontentament 
per les mesures del govern, per 
l'augment de la desocupació, per la 
pèrdua del poder adquisitiu dels sa- 
laris, per la insuficiència de l'assegu- 
rança d'atur, per la manca de drets i 
llibertats bàsics. 


LA VALORACIÓ D'USO Il CCOO 


En un comunicat conjunt fet el 
mateix 15 d'abril, a la nit, les cen- 
trals sindicals USO i CCOO, que va- 
ren convocar la jornada, la valoren 
així: 


"La JORNADA UNITÀRIA DE 
VAGUES l ASSEMBLEES consti- 
tueix un èxit de participació res- 
ponsable i sense incidents per part 
dels treballadors i l'exigència d'a- 
quests que es deroguin, o se'n dei- 
Xi sense efecte l'aplicació, els de- 
Crets sobre la vaga i el comiat lliu- 
re." Després, el document recorda 
els objectius que han constituit la 
base de la convocatòria i que conti- 
nuaran sent el centre d'interès dels 
treballadors . fins que els aconse- 
gueixin: 





El 


" Pel lloc de treball i contra els 
acomiadaments. 


" Per l'assegurança de desocupa- 
ció i pensions suficients. 


1 Per la llibertat sindical plena 
que suposi: la legalització im- 
mediata de les centrals sindi- 
cals, la dissolució de la CNS i 
el retorn als treballadors del pa- 
trimoni sindical: eleccions lliu- 
res a les empreses per elegir Òr- 
gans representatius que negoci- 
in els convenis: la revocació dels 
decrets d'acomiadament lliure i 
de vagues il.legals, i el reconei- 
xement del dret de vaga. 


LA JORNADA A CATALUNYA 


A Catalunya, la jornada, caracte- 
ritzada com de preparació de la del 
dia 29 i del Primer de Maig, es va 
materialitzar en les nombroses as- 
semblees, especialment al Baix Llo- 
bregat, on van participar a l'acció 
milers de treballadors de Cornellà, 
Sant Boi, Sant Vicenç dels Horts, 
Sant Feliu, etc., i a Barcelona, amb 
assemblees a les grans empreses me- 
tal.lúrgiques (Seat, Pegaso, Maqui- 
nista, Hispano Olivetti...) i tèxtils. 
En altres indrets de Catalunya, hi va 
haver accions a Sabadell (Asea-Ces, 
Brovvn Boveri...), Terrassa (concen- 
tració a Sindicats), Montcada (Va- 
lentine), Ascó, la central nuclear de 
Vandellós, a la sanitat de Reus, a 
Mollerussa, Cervera, Tàrrega i altres 
llocs. 


I 





concert del músics 


El "Sindicat Musical de Catalunya'', sindicat unitari de cantants i músics cre- 
at fa aproximadament un any al marge del sindicalisme vertical, organitzà, la 
passada setmana, una manifestació per protestar per la imposició dels "play- 
bach"" a la majoria de sales de festa i d'altres centres del ram. La manifestació, 
no autoritzada, va recórrer els diferents locals de Barcelona (Río, Victoria, 
Scala...) cridant les seves consignes ("Play-bach no, músics sí", "Música pels 
músics"...) i tot tocant diferents peces populars durant la seva marxa per 
Barcelona, que va durar gairebé dues hores. El sector dels músics i els can- 
tants, a través del seu "Sindicat Musical", s'afegeix així, un cop més, a la llui- 
ta reivindicativa. l hem de recordar que, en aquests moments encara, s'està 
mantenint una llarga vaga de músics d'estudis de gravació discogràfica i que 


encara és calenta / 


Gmplia mobilització que abastà tots els conservatoris de 


l'Estat espanyol. Tant una problemàtica com una altra giraven al voltant 


d'eixos semblan 


ts: //ocs de treball per als músics, sense intrusisme professio- 


pal i sense mecanització i consegúdent degradació de l'espectacle. 


A. B. 





a 


La vaga 

de la construcció 
continua en el 
moment de tancar 
aquest numero de 


TREBALL.(A 

la foto, els 
treballadors, a 
la sortida d'una 
de les assemblees 
massives). 


ELS TREBALLADORS PER LA LLIBERTAT SINDICAL 
a a ESC LA SV DICAL 


Míting obrer al Baix LLobregat 


A les 7 de la tarda del dia 15, 
Cinc mil treballadors de la comar- 
ca del Baix Llobregat es concentra- 
ven en el camp de futbol de la U.D. 
Cornellà, en un míting convocat per 
tal de discutir els problemes més 
greus que planteja el recent decret- 
llei sindical, aprovat a les Corts. La 
negociació de l'acte amb governació 
ha estat llarga i demostra la força 
dels dirigents obrers de la comarca. 
Tant el míting com la manifestació 
posterior, pels carrers de Cornellà, 
constituien així una resposta, unità- 
ria i visible per a tots, de la convo- 
catòria del dia 15. 


Els treballadors de la construc- 
ció i els metal.lúrgics de "Clàusor" 
van ser els primers invitats a parlar, 
per part de Carles Navales, modera- 
dor durant tot el míting. Mentre els 
de ''Clausor" explicaven per què 
creien que havien de participar dels 
beneficis d'una empresa en expan- 
sió i per aixó Sol.licitaven, mitjan- 
çant una vaga que ja fa 45 dies que 
dura, augments salarials, eis repre- 
sentants de la construcció explica- 
ven les raons que els impel.lien, ara 
com ara, a proposar el retorn a la 
feina per tal de recuperar la capaci- 
tat d'ofensiva i evitar que es trenqui 
la unitat davant una patronal 
intransigent. 


GONZALO PÉREZI 
CARMEN LEON: 
LA LLEI SINDICAL 


Gonzalo Pérez, treballador de 
"Seda" i militant d'USO, va fer una 
anàlisi modèlica de les normes legals 
que els sectors més reaccionaris del 
país intenten convertir en llei sindi- 
cal. Punt per punt —convenis col- 
lectius, conflictes col.lectius, la va- 
ga, la reestructuració de plantilles i 
l'acomiadament— revelen una vo- 
luntat decidida de lligar la classe 
treballadora, impedint-li accions so- 
lidàries, acusant-la de violenta, car- 
regant damunt d'ella les reconversi- 
ons tecnològiques, etc. Contra això, 
és important, com proposa USO, re- 
clamar: un salari digne, un lloc de 
treball, garantia en la feina i lliber- 
tat sindical. 


Carmen León, de "Philips", i 
també militant de la USO, va expli- 
car com la nova normativa és un 
intent barroer de carregar sobre els 
treballadors el pes de l'actual desas- 
tre econòmic pel qual travessa el pa- 
ís, així com un intent de donar se- 
guretats al capital a costa d'atemp- 


DE LA UNITAT SINDICAL 


tar contra les llibertats polítiques i 
sindicals dels treballadors. 





MIQUEL SALA: 
L'AMNISTIA LABORAL 


Miquel Sala, treballador de 
"Pinturas Cervera", de CCOO, va 
parlar sobre l'amnistia laboral, i va 
indicar que no podia considerar-se 
un delicte haver lluitat en defensa 
dels treballadors. De la mateixa 
manera que reclamem "amnistia 
total", hem d'aconseguir que siguin 
readmesos al seu lloc de treball els 
treballadors despatxats, que aques- 
ta reivindicació arribi a tenir caràc- 
ter de llei, com va passar l'any 36, 
ja que la lluita per l'amnistia, tan 
necessària a la comarca del Baix 
Llobregat, és una necessitat assumi- 
da per tots els treballadors. 


JESUS GRÀCIA:LES RAONS 


Jesus Gràcia, despatxat de "'Pi- 
anelli", de CCOO, va exposar quins 
eren els drets sindicals pels quals ha 
lluitat i que ha d'assolir la classe 
obrera, després d'una emotiva expo- 
sició de les raons que empenyen a la 
unitat sindical, més enllà de l'actual 
pluralisme de les sigles. (Un cop 
més, la crida a la unitat sindical va 
ser subratllada pels aplaudiments in- 
tensos dels assistents al míting.) Ex- 
posà que si comencem a sortir del 
tunel del franquisme és, en gran 
part, gràcies a la lluita dels treballa- 
dors, i que els-drets que ara recla- 
men són, en un percentatge impor- 
tant, drets ja imposats per la lluita 
obrera: dret d'assemblea, mobilitat 
dels representants sindicals, reparti- 
ment de propaganda, dret de vaga, 
escala mòbil de salaris. 


La part final de l'exposició de 
J. Gràcia va tractar sobre la inopor- 
tunitat de la consigna "dimissió de 
tots els càrrecs sindicals", com si 
aquests càrrecs fossin el suport de 
l'actual verticalisme. La història de 
la lluita de la comarca demostra a 
bastament la falsedat d'aquesta afir- 
mació. D'altra banda, cal mantenir 
els càrrecs sindicals per evitar mani- 
obres de l'encara no extingit sindi- 
cat vertical, per controlar el patri- 
moni sindical i els drets sindicals 
(com, per exemple, les quaranta ho- 
res dels càrrecs sindicals). La dema- 
gògia de dir que la no dimissió dels 
càrrecs sindicals és allò que dóna su- 
port a la CNS és això: demagògia 
oportunista. 








JOAN RAMOS: 
LLIBERTAT SINDICAL, 


LLIBERTATS POLITIQUES 


Finalment, Joan Ramos, de 
"Siemens", dirigent de CCOO, en 
una emotiva exposició, constant- 
ment interrompuda pels aplaudi: 
ments entusiastes, va parlar sobre la 
llibertat sindical, llibertat que no 
pot anar separada de la llibertat po- 
lítica, llibertat que cal reclamar sen- 
se exclusions per a tots els partits i 
per a totes les activitats sindicals. 
Després de valorar la importància 
de l'acció del 12 de novembre, va 
dir com era urgent fer veritable uni- 
tat entre tots enfront dels qui volen 
oprimir la llibertat, com han estat 
fent durant els anys del franquisme. 
Prendre part en les properes elecci- 
ons polítiques, i votar-hi pels par- 
tits ebrers, és indispensable si no 
volem caure en el parany d'acceptar 
un règim polític que tingui sotmès, 
i sense llibertats, el món dels treba- 
lladors. 


Joan Ramos, en la seva intervenció 





MANIFESTACIÓ 
DE 8.000 PERSONES 





Un cop acabat el míting, entre 
visques a la classe obrera, a la unitat 
sindical, al poble unit, a les lluites 
de la construcció i de "Cléusor", va 
tenir lloc una manifestació impres- 
sionant, pels carrers del barri de Les 
Gavarres de Cornellà. Eren molts els 
qui, en el curs de la manifestació 
s'hi unien, fins arribar a una xifra 
de gairebé vuit mil persones, Era l'a- 
portació a la jornada del. 15 d'abril. 


IGNASI RIERA 





——— 

Tancats 
encara 


L'actitud dilatòria i ambi- 
Qua d'Omnium Cultural davant 
de les reivindicacions dels pro- 
fessors de català, els ha obligat 
a tancar-se en la seu d'aquesta 
entitat, carrer de Montcada 20, 
a Barcelona, per tal de forçar 
una resposta a les reivindicaci- 
ons que els professors de català 
tenen plantejades. 














Un professor de català co- 
mentava a un redactor de ''Tre- 
ball" la indiferència dels mem- 
bres de la Junta d'Òmnium que 
estaven gravant tranquil.lament 
un programa de televisió al cos- 
tat de la sala On estan tancats 

els professors sense mostrar el 

més mínim interès per anar a 

informar-se de la seva situació i 

han posposat per dimarts vi- 

nent la resposta de l'entitat da- 

vant les seves reivindicacions. 
















L'Assemblea de professors 
de .català ens ha fet arribar un 
document on afirmen que "les 
nostres reivindicacions s'inse- 
reixen en el marc de mobilitza- 
cions per l'assoliment de les lli- 
bertats nacionals", que "'la res- 
ponsabilitat econòmica de l'en- 
senyament del català recau so- 
bre els organismes estatals i, 
subsidiàriament, sobre les Di- 
putacions catalanes". Sobre les 
reivindicacions que tenen pen- 
dents amb Omnium Cultural, 
exigeixen que aquesta entitat 
enceti converses de cara a la de- 
mocratització de la seva Dele- 
gació d'Ensenyament del Cata- 
là i que "assumeixi la responsa- 
bilitat de pressió davant dels 
organismes oficials per tal que, 
en el moment que disposi d'a- 
quests — diners", faci. — efectiu 
l'augment del 25 per cent de 
salari amb caràcter retroactiu 
des del mes de gener. Demanen 
finalment, la solidaritat del pa- 
Ís per tal de normalitzar la seva 
situació , ja que l'ensenyament 
del català no estarà normalitzat 
fins que no ho estiguin els seus 
ensenyants, i denuncien la for- 
ma totalment antidemocràtica 
amb què ha estat elaborat el 
"decreto de bilingúismo'" anun- 
ciat pel govern ji diuen que 
"aquest només serà vàlid en la 
mesura que comporti la plena 
normalització del català en 
l'ensenyament". 
























































PROFESSORS DE CATALÀ 













La setmana del PSUC a Lleida 





Lliting el dia 24 


Lleida inicià el passat dissabte, 
dia 16, la Setmana del PSUC amb 
un sopar d'homenatge als veterans 
del Partit que aplegà unes 200 per- 
sones. Aquella mateixa tarda, pels 
carrers principals de la ciutat, s'ha- 
vien venut dos mil exemplars de 
"Mundo Obrero'"' i "Treball". 


El veterà París fou el primer 
d'adreçar-se als comensals, i tot se- 
guit ho van fer Ventura Margó, Jo- 
sep Pardell i el candidat del PSUC 
per Lleida Pere Ardiaca, presentats 
tots ells pel responsable polític Fe- 
lip Rull. Hi havia representació dels 
diferents mitjans d'informació i al- 
gú qualificà la presència de la redac- 
ció de "Treball" com una mostra 
més de la legalitat de fet del PSUC. 


La Setmana té previst, entre 
altres coses, el repartiment del ma- 
nifest electoral del PSUC porta per 
porta i, com a plat fort, un míting 
al teatre Principal de Lleida per diu- 
menge dia 24. 


Setmana 


del Partit 
a la Conca 
de Barberà 


Xerrades teòriques, presentaci- 
ons del Partit en diferents fronts 
(moviment obrer, moviment pagès, 
dones, estudiants, etc.), venda pú- 
blica de materials, col.locació de 
pòsters i cartells, propaganda amb 
altaveus per tots els pobles de la co- 
marca, i un llarg etcètera. 


Tanmateix, el míting fou pro- 
hibit. l el brutal comportament de 
les forces d'ordre públic, encapçala- 
des pel capità Romero, ha generat 
la més unànime protesta de tots els 
sectors de la vila. 


L'Ajuntament, tots els partits 
de l'oposició democràtica, el mu- 
seu—arxiu, el Club Excursionista, 
l'Església, els clubs de bàsquet i fut- 
bol, és a dir, tot el poble, han signat 
un document on es destaca el com- 
portament extraordinàriament cívic 
i responsable dels nostres com- 
panys, la fermesa dels seus planteja- 
ments, i que denuncia la repressió. 
La carta ha estat distribuida per to- 
tes les cases del poble. 








COMUNICAT DE SECRETARIAT DEL C.C. 


Evitem provocacions 


El Secretariat del Comitè Central del PSUC es veu obligat a desmentir 
una informació distribuida per l'agència "Cifra'" que atribueix a militants 
del Partit la responsabilitat dels incidents ocorreguts ahir a les Rambles. Els 
responsables d'aquests incidents, que denunciem amb energia, no tenen ni 
han tingut cap relació amb el PSUC. La notícia de l'agència "Cifra" plante- 
ja novament, davant la imminent campanya electoral, la necessitat de la 
neutralització efectiva dels mitjans estatals de comunicació. 


El Secretariat del Comitè Central del PSUC, que celebra com un gran 
esdeveniment potític la legalització del PCE —que prefigura la immediata 
legalització del propi PSUC—, deciara la ferma decisió del Partit de prendre 
totes les mesures tendents a impedir qualsevol provocació, destinada a do- 
nar una imatge que no s'adiu amb la trajectòria de civisme i responsabilitat 
demostrada durant aquests anys pel nostre Partit, i crida tots els militants a 
respondre amb aquest esperit a les provocacions. 


Barcelona, 12 d'abril de 1977 


El PSUC ha fet un comunicat 
que diu: "Comença malament la 
campanya electoral. . . " Però tam- 
bé: "No renunciem a la nostra pre- 
sència pública a la Conca, perquè és 
el poble de la nostra comarca qui 
ens ha legalitzat. .. " 


CORRESPONSAL 


LOPEZ RAIMUNDO 


La bandera 
bicolor 


La premsa ha difós una 
resposta meva a una periodis- 
ta de "El Pais" que apareix 
lleugerament modificada. El 
que vaig dir en realitat és 
això: 


"El PSUC no utilitza, 
a les Seves reunions o mí- 
tings, la bandera republi- 
cana i accepta la bandera 
bicolor com a representa- 
tiva de l'Estat espanyol. Als 
nostres actes hi ha la senyera 
catalana. Però tampoc no 
hauria d'estranyar que hi fos 
la bicolor". 


G.L.R. 





A la "Hispano Suiza' 


Fa pocs dies, els companys de 
l'Agrupació d'Hispano Suiza, una 
de les factories més importants de 
Sant Feliu de Llobregat, presenta- 
ren el partit, els seus homes i dones, 
la seva línia davant els companys de 
treball. A l'acte hi assitiren Gregori 
López Raimundo, Josep Salas del 
Comitè Executiu, Francesc Balta- 
sar, secretari general del Baix Llo- 
bregat, Maria Comellas, secretària 
política local i delegacions del co- 
mitè local i de les seves agrupaci- 
ons de la ciutat. 


Va començar prenent la parau- 
la el militant Ramon Vallès, treba- 
llador de la factoria, que recordà els 
trets principals de la formació del 
partit a l'empresa i presentà, un per 
un, tots els militants de l'Agrupa- 
ció i els invitats. Més endavant, Fe- 
lip Alcàntara, un dels líders vete- 
rans més prestigiosos de la fàbrica 
i del moviment obrer comarcal, ex- 
plicà el seu procés d'integració al 





Un signe dels temps 


RAMON A LA TVE 





Raimon ha imposat finalment 
fer un recital a Radiotelevisió Espa- 
nyola. Després d'anys de posterga- 
ció, després de temps i temps que el 
mitjà oficial ignorés un dels homes 
més reconeguts, amb més qualitat i 
més públic i no només a nivell de 
l'Estat. .. en Raimon ha guanyat. 


Un cop més comprovem la 
intel.ligència del Raimon, que apro- 
fita el mitjà més massiu de comuni- 
Cació per no sols no rebaixar plante- 
jaments sinó reivindicar-los al mà- 
xim amb el seu repertori més cívic, 
sense oblidar la temàtica íntima ni 
les musicacions als poetes clàssics i 
contemporanis de la nostra história, 
de la història que "ens amaguen i 
ens diuen que no en tenim, que la 
nostra és la d'ells... "", i amb les 
presentacions, breus, lúcides, direc- 
tes, obertes, clares i sense entre- 
bancs ni eufemismes. l un detall 
que no podem passar per alt: Rai- 
mon mai no havia confirmat públi- 
cament —que recordem— que "T 'he 
conegut sempre igual" era una can- 
Çó sorgida de la persona de Gregori 
López Raimundo. Fins i tot al llibre 





que sortí amb motiu del 40 aniver- 
sari del PSUC parlava d'un militant, 
sense especificar-ne el nom. A la te- 
levisió,al mitjà més de masses, Rai- 
mon va retre el seu homenatge al se- 
cretari general del PSUC i, a partir 
del fet concret, a tots els homes que 
han patit la situació d'"Alerta vius, 
jo sé que si caiguesses, tants anys, 
molts anys, massa anys et demana- 
ven": als il.legals, als clandestins. 


l el plaer d'escoltar Raimon, 
en silenci, de veure i refermar que 
és mentida que Raimon és només 
en funció d'un públic, uns crits i 
unes senyeres. Sense menysprear 
això, naturalment, hem de dir que 
Raimon és un professional de la 
cançó, que ofereix un producte es- 
tètic mesurat i treballat, que s'a- 
guanta pel seu propi pes i per la se- 
va qualitat. Aixó ha estat un dels 
grans encerts del Raimon i el 
"Lliurament del cant" no és altra 
cosa que posar, avui i aquí, nova- 
ment els punts sobre les is. 


No voldria acabar sense par- 
lar de la realització de Sergi Scha- 
aff. Ascètica, expressiva, adequada i 
en sintonia en tot moment amb 
l'eix del programa, el Raimon. En 
definitiva, glossar un èxit i celebrar 
una altra victòria. Com deia algú, 
tot fent un acudit, en tres dies han 
liquidat el Movimiento, han legalit- 
zat el PC i han obert la televisió at 
Raimon: estem guanyant la demo- 
cràcia. I ho fem amb els mateixos 
plantejaments de sempre, sense 
rebaixar-los: més encara, enlai- 
rant-los. "Qui perd els orígens, perd 
identitat". 





nostre partit i les relacions entre la 
lluita quotidiana de la classe obrera 
i la lluita política. 


Francesc Baltasar explicà la 
concepció del socialisme en la de- 
mocràcia i el caràcter de classe i 
nacional del PSUC. Va cloure l'ac- 
te en Gregori López Raimundo, que 
analitzà la situació política actual, 
la perspectiva electoral i la cons- 
trucció de la democràcia i el socia- 
lisme a Catalunya i Espanya. 


L'acte finalitzà amb l'obsequi 
d'un vermut per part dels companys 
de la factoria. Es van incorporar 
dotze nous militants, als quals el 
mateix Gregori signà els carnets. 
Després d'aquest polític i fraternal 
acte, l'Agrupació d'Hispano Suiza 
compta amb una quarentena d'afili- 
ats, la qual cosa suposa més d'un 
deu per cent dels treballadors d'a- 
questa fàbrica. 


G.BRUC 


Ha mort 
Elvira Guirao 


Dissabte, 9 d'abril, moria 
la companya Elvira Guirao 
Fuentes, muller del company 
Pere Hernàndez, peoner del 
moviment de les Comissions 
Obreres. 


Elvira havia complert ara 
els cinquanta anys. Militava al 
PSUC des del 1958 i ho havia 
fet donant-se completament, 
sense escatimar cap esforç, 
fins i tot durant els darrers 
anys —més de cinc— en què la 
malaltia respiratòria inguari- 
ble que li ha causat la mort la 
va torturar. 


Era una companya esti- 


mada per tots aquells que hi 
tenien relació, no solament 
pel seu lliurament, pel seu 
ànim incansable, sinó també 
per les seves qualitats huma- 
nes entranyables. 


Va ser enterrada com 
havia demanat, embolicada 
amb les dues banderes que 
tant significaven per a ella: la 
roja, que duia la inscripció 
"Camarada, nunca te olvida- 
remos", i la de les quatre bar- 
res. Des de "Treball", volem 
retre un modest homenatge a 
la inoblidable companya que 
ens ha deixat, endemés del 
fruit de la seva militància 
constant i sacrificada, l'exem- 
ple valuós de la seva actitud. 
Volem també expressar el 
nostre condol al company 
Pere Hernàndez i als seus tres 
fills. 

Arreu de Catalunya 


Les festes de la legalització 





La legalització del Partit Comunista d'Espanya 
ha estat rebuda amb alegria pels comunistes ca- 
talans i saludada com una victòria de la demo- 
cràcia pel conjunt de l'oposició del nostre país. 





La del PCE, la 


legalització de tots 


els comunistes 


Barcelonès Nord (E.J. Ricard).— A 
Santa Coloma de Gramenet, el ma- 
teix dia que TVE anunciava la lega- 
lització, més de cent companys es 
concentraven a les dotze de la nit a 
la Plaça del Rellotge, i després re- 
corrien alguns carrers de la ciutat 
amb banderes i pancartes del Partit. 
Diumenge al matí s'instal.lava, en 
un local de l'Avinguda Santa Colo- 
ma, la bandera i la pancarta del 
PSU, mentre que membres del Co- 
mitè local es dirigien des del balcó a 
les persones que allí es van concen- 
trar. Seguidament es va organitzar 
una cercavila, amb cotxes i bande- 
res roges, que es va estar passejant 
tot el matí per Santa Coloma, Sant 
Adrià de Besòs, i també per Bada- 
lona. Molta gent, des del carrer i els 
balcons, saludava els cotxes amb 
aplaudiments i punys aixecats. A la 
tarda, una altra vegada, concentra- 
ció. Van començar sent uns cente- 
nars, i al final, eren prop de mil les 
persones que participaven a la ma- 
nifestació, farcida de banderes roges 
i de pancartes saludant la legalitza- 
ció del PCE i la de tots els comunis- 
tes. Quan van ser a la plaça del Re- 
llotge es va improvisar un míting. 
Aquí es va presentar la polícia dient 
: que la legalització del PCE no volia 
dir que els comunistes del PSUC 
I fóssim ja legals. Un dels assistents a 
la concentració va ensenyar als po 
licies el seu carnet del PCE. La res 
posta dels companys va ser clara: 
"La legalització del PCE vol dir la 
legalització, el reconeixement, de 
tots els comunistes d'arreu de l'Es- 
tat espanyol". No hi va haver cap 
mena d'incident. A la mateixa pla- 
ça, algunes persones ja demanaven 
el seu ingrés al Partit. 


Diumenge al matí el local del 
Comitè Local de Badalona, situat a 
la Rambla, ja luia una gran pancar- 
ta amb l'emblema electoral del 
PSUC i una bandera roja. A la nit, 













l'assoliment de tals objectius. 






cia. 










HL 


Satisfacció per la 
legalització del PCE 


El 13 d'abril es reuniren els partits i sindicats que estan representats a 
la "Comissió dels Nou" a través de Joaquim Molins, el qual va informar 
de la reunió de Madrid del dia 5. Els reunits acordaren: 


Expressar la seva satisfacció per la legalització del PCE, alhora que 
expressen la necessitat que, en el termini més breu possible, siguin lega- 
litzats els partits polítics amb expedients en tràmit. 


Valorar positivament l'actuació de la "Comissió dels Nou" en ordre a 
Reiterar la necessitat que la Comissió continui treballant activament 
en les accions adreçades a Ja consecució de les plenes llibertats sindicals, 


del diàleg amb els poders públics sobre el tema de les nacionalitats, i 
de l'aplicació concreta del decret-llei sobre amnistia i mesures de grà- 


Lamentar la suspensió governativa de la celebració de l'Aberrí Egu- 
na, com una nova limitació a les llibertats cíviques més elementals. 


EDITA: JOAN BUSQUET I DURAN 


la secció Bufalà-Morera-Pomar, va 
organitzar una petita festa en un 
bar de Morera a la qual van assistir 
més de cent companys. Dilluns de 
Pasqua a les vuit del vespre, a la 
Rambla, es concentraven davant del 
local uns tres-cents companys. Es va 
iniciar una manifestació amb bande- 
res del Partit i de la Joventut Co- 
munista, pel carrer del Mar fins a la 
plaça de l'Ajuntament, on es va can- 
tar "La Internacional" i va parlar el 
secretari polític del Comitè Local, 
Artur Pousa. 


Tots els pobles 
de la comarca 


VALLÈS OCCIDENTAL (Cor- 
responsal).— Al Vallès Occidental la 
celebració de la legalització dels co- 
munistes va adquirir caràcter multi- 
tudinari, No va quedar pràctica- 
ment cap poble de la comarca sense 
que passés la caravana de cotxes 
amb altaveus anunciant als seus ha- 
bitants la bona nova. Uns dos-cents 
Cotxes recorregueren els pobles de 


Castellbisbal, Ullastrell, Vacarisses, 
Viladecavalls, Matadepera, Monis- 
trol, Castellbell i Vilar, Rellinars. 
En cada un d'aquests pobles es re- 
partia propaganda i l'Agustí Daura, 
del Comitè Central, dirigia la parau- 
la als congregats. A Castellbisbal es 
va connectar amb un nucli de set 
comunistes que acostumaven a reu- 
nir-se entre ells i seguien el Partit a 
través de la Pirinenca. També en 
d'altres pobles es va donar el cas de 
gent que per fi va connectar amb el 
Partit, que s'havien fet seu. Això 
passava dilluns de Pasqua. El dia 
abans, la caravana s'havia passejat 
pel centre de Terrassa i pels barris, 
on diverses vegades en Cipriano 
Garcia es dirigí a través dels alta- 
veus als seus habitants. 


A Sabadell, diumenge, unes set- 
centes persones es concentraren a 
migdia a la plaça Samalé, davant del 
local del Partit, des d'on es dirigí un 
parlament als congregats. Dimarts, 
es reproduí el fet, aquesta vegada 
amb la participació d'unes dues mil 
persones. 


Fin. Graficas —Dep. Leg. 



















Els corresponsals de "'Treball" al Barcelonès 
Nord, Vallès Occidental, Vallès Oriental, Tar- 
ragonès, Bages, Anoia i Baix Llobregat ens en 
parlen en les seves cròniques aquests dies. 


Cal destacar el fet que els com- 
panys de Sabadell anessin a les 
sortides de les fàbriques més impor- 
tants per comunicar als treballadors 
la legalització dels comunistes. 


També els pobles de les rodali- 
es de Sabadell foren visitats, mentre 
que als vuit locals que el Partit té 
oberts a la ciutat feien la seva prò- 
pia festa. 





Caravana 
de cotxes 


Vallès Oriental (J.S.E.).— Al 
Vallès Oriental, tan bon punt la 
TVE va donar la notícia que el PCE 
era legal, s'aplegaren grups de mili- 
tants i simpatitzants del partit i més 
d'un tap de xampany rodà per ter- 
ra. 


Diumenge, dia 10, l'habitual 
parada de venda de "Mundo Obre- 
ro" i "Treball" a les Rambles de 
Mollet era més concorreguda que 
mai. Algú col.locà a les dues àligues 
imperials que adornen el passeig 
unes bufandes vermelles, mentre 
que l'altaveu escampava als quatre 
vents la legalitat dels comunistes. 


Dilluns de Pasqua, a la tarda, 
una caravana de cotxes amb grans 
banderes roges i catalanes i un po- 
tent altaveu voltaren els carrers de 
Granollers i Canovelles. Calia veure 
com la gent aplaudia el pas dels co- 
munistes i com molts aixecaven el 
puny. Se sentien exclamacions com 
""ja era hora'', i a més d'una persona 
d'edat se li negaven els ulls. Molts 
pocs eren els qui feien la cara llar- 
ga o es negaven a recollir els fulls 
que s'anaven repartint al pas de la 
Caravana. Una dona va obligar el 
marit a baixar el puny. El punt cul- 
minant fou a la sortida dels espec- 
tacles, on el pas de la caravana fou 
acollit amb grans aplaudiments per 





la gent aglomerada. 


A Mollet, uns guàrdies munici- 
pals convidaren a beure un grup de 
camarades. La coneixença venia 
d'abans, de quan les detencions, pe- 
rò d'allò no en quedava cap rancor 
i per demostrar-ho bevien junts: els 
guàrdies convidaven. 


Dimarts hi va haver convidada 
general als quatre locals de la co- 
marca: — Montornès, —Granollers, 
Montmeló i Mollet. Centenars de 
persones van passar pels locals a fer 
un trago de vi, prendre una cervesa 
i picar quatre cacauets salats O un 
tros de truita amb patates. Foren 
lliurats més de cinquanta carnets 
del PSUC. 


B 16948-77 





El Baix: La lluita de sempre 
en unes condicions molt millors 


La celebració de la legalització del PCE, malgrat els intents del Govern 
d'impedir que pogués celebrar-se multitudinàriament, va esdevenir una festa 
de tres dies seguits entre els comunistes del PSUC de Cornellà i els seus amics. 


Ampolles de xampany, invitacions a les associacions de veins i als centres 
socials, concentracions al local de Cornellà, vendes al carrer de "Treball" i 
"Mundo Obrero" i moltes altres iniciatives espontànies dels militants varen 
convertir-se en l'expressió de joia per la conquesta de la'legalitat assolida pel 
nostre partit germà, així com per la propera legalitat del nostre, que tothom 


espera que es produeixi aquests dies. 


En una de les concentracions al local de Cornellà, dilluns al vespre, quan 
encara no havia tornat tothom de vacances de Pasqua, unes tres-centes perso- 
nes varen escoltar la paraula emocionada dels membres del Comitè Local i al- 
tres companys que van explicar les tasques immediates que ens esperen. "La 
legalització —va dir l'Ignasi Riera— significa que ara podrem continuar la nos- 
tra lluita de sempre, en unes condicions miliors.'" Algunes llàgrimes van saltar 
dels ulls de moltes persones quan el company Màrquez recordà als presents els 
sacrificis realitzats pel nostre partit en els anys difícils, especialment la llarga 
llista de companys morts i d'empresonaments que acumulem a la nostra histò- 
ria. Després, abraçades, felicitacions i el cant de La Internacional i el Segadors 
servirien per despedir-nos fins l'endemà en què havíem convocat una marxa 


pels carrers de la ciutat. 


Dimarts, prop de set-centes persones van recórrer Cornellà amb moltíssi- 
mes senyeres catalanes i vermelles amb la falç i el martell. Els crits dels mani- 
festants eren la demostració més ferma que el nostre partit no oblida ningú, 
especialment el de "Legalització de tots els partits". Tanmateix els manifes- 
tants cridaven ben fort "Llibertat, Socialisme , PSUC", "Ja som legals", i 
altres coses.Finalment la policia armada, amb la qual parlaren els companys 
del comitè local, va ordenar que es dissolgués la manifestació. 


Val a dir també que la legalització del PCE, i la del nostre partit que és a 
punt de produir-se, no han aturat les feines engegades. Ben al contrari, la sor- 
tida del segon número del TBO del nostre partit sobre la campanya electoral 
—que serà repartit massivament en els propers dies— i les reunions de quadres 
que continuen el seu ritme programat, demostren que el nostre partit segueix 
treballant com fins ara, al Baix Llobregat, especialment dedicat a la tasca de 


guanyar les eleccions. 


Concentració a 
les Les Rambles 





TARRAGONÈS (Enric de Grà- 
cia).— A Tarragona ciutat, diumen- 
ge al matí, la gent es va concentrar 
a la Rambla amb pancartes, bande- 
res vermelles i catalanes, en una 
manifestació de caire popular i fes- 
tiu. A l'habitual parada de venda de 
"Treball" i "Mundo Obrero" a la 
Rambla hi hagué molta més concur- 
rència de la normal i es van fer unes 
vuit mil pessetes de calaix. 


Diumenge a la tarda, al barri de 
Bonavista, tingué lloc una festa-so- 
par. 


CARLES TEIXIDOR 


Festes durant 
tot el dia 


BAGES (Manuel Lluís).— De 
Manresa ens informen que diumen- 
ge, dia 10, més d'un centenar de mi- 
litants van recórrer el passeig princi- 
pal de la ciutat portant mocadors, 
banderes vermelles i repartint pro- 
paganda. L'alegria s'encomanà i més 
d'un s'afegí a la corrua. Al local del 
Partit hi hagué festa continuada du- 
rant tot el dia. Al barri del Xup es 
va fer una festa oberta a tots els 
veins. 


Dilluns, dia 11, a l'aplec de 
Juncadella es va muntar una parada 
de begudes i una altra de premsa, 
ambdues molt concorregudes. 


A Cardona, la inauguració del 
local del Partit va coincidir amb la 
notícia de la legalització del PCE. 
Doble festa varen celebrar els com- 


panys. 


A lgualada han centrat tots els 
seus esforços al míting que tindrà 
lloc el dia 22 d'aquest mes i en el 
qual participarà Gregori López Rai- 
mundo, així com el candidat del 


PSUC d'aquella zona, Francesc Pa- 
dullés. 

Eusiçadi: 


l'Aberri Eguna i la 


Per ANDREU CLARET (enviat 
especial).— Malgrat la prohibició go- 
vernativa i una ocupació espectacu- 
lar de Vitòria, el poble basc ha cele- 
brat massivament la festa nacional 
d'Eushadi, l'Aberri Eguna. Milers de 
policies armats, desplegats per tot 
Vitòria —la ciutat on totes les for- 
ces democràtiques cridaven a con- 
centrar-se enguany—, i desenes de 
controls de Guàrdia Civil a totes 
les vies d'accés a la capital d'Àlaba 
van impedir que centenars d'auto- 
cars, milers d'automòbils i àdhuc 
trens especialment llogats des de 
Guipúscoa arribessin al seu destí. 
La majoria no van poder sortir de 
Bilbao, Sant Sebastià, Pamplona o 
altres ciutats on les companyies de 
transport públic havien estat requi- 
sades per la Guàrdia Civil. 


Tot i així, la jornada fou l'ex- 
pressió d'una gran mobilització. 
Més de deu mil persones, joves so- 
bretot, militants en molts casos dels 
grups de l'extrema esquerra nacio- 
nalista (els anomenats grups "abert- 
Zales" aplegats en el RAS) penetra- 
ren a Vitòria per camins secundaris 
t aconseguiren que la prohibició de 
Martin Villa provoqués una jornada 
de lluita pròpia dels millors temps 
del franquisme. Bales de goma, pots 
de fum i gasos lacrimògens van ser 
disparats durant tot el dia contra els 
grups d'avantguarda que recorrien 
la ciutat, sota la neu, muntant barri- 
cades avantguardistes (sense masses 
darrera) i reclamant la dissolució 
dels cossos repressius. 


També es manifestaren mili- 

tants del Partit Comunista d'Eusta- 
di, de Vitòria mateix i, sobretot, ar- 
ribats el dia abans de Bilbao, i d'al- 
tres formacions polítiques demo- 
cràtiques. Però el govern havia 
aconseguit visiblement el seu objec- 
tiu: dividir el gruix de l'oposició, 
aillar una àmplia avantguarda com- 
bativa a Vitòria i desviar les concen- 
tracions més massives —en bona 
part encapçalades pel Partit Nacio- 
nalista Basc— cap a d'altres ciutats 
d'Eustadi (Loyola, Ondarroa, Ber- 
meo, Durango, Bilbao, Mudanha, 
Guernica, Azpeitia, Echarri Aranaz, 
etc.). En aquest sentit, l'Aberri Egu- 
na d'enguany ha posat en relleu to- 
ta l'estratègia, complexa, de la re- 
forma en relació amb el País Basc i 
ha revelat tota la dimensió de la 
lluita del poble basc però també to- 
tes les seves contradiccions, 


En la preparació i convocatòria 
de la festa nacional era evident ja 
tot el que uneix aquest poble i tot 
el que enfronta, radicalment, (es 
forces polítiques d'extrema esquer- 
ra a les de la resta de l'oposició de- 
mocràtica. L'arribada de destacats 
presos polítics a Sant Sebastià, On- 
daerroa, Pamplona, pocs dies abans 


L(BSUO 


Partit Bocialista Unificat de Catalunya 


de l'Aberri Eguna era acollida amb 
expressions massives d'entusiasme 
popular que recorden tota la tradi- 
ció capdavantera del poble basc en 
la lluita per l'Amnistia. A Sant Se- 
bastià, per exemple, l'arribada de 
Ferran lzaguirre lzaguirre va provo- 
car l'ocupació de l'estació del tren 
per milers de persones i va fer fla- 
mejar desenes d'iRurrinyes mentre 
una banda de "txistolaris" interpre- 
tava música popular eusxera. 


En la lluita contra la repressió, 
per l'Amnistia —encera queden uns 
quaranta presos polítics a les pre- 
sons— la unitat és total. És la unitat 
d'un poble que ha protagonitzat les 
lluites més fermes contra el fran- 
quisme, amb una destacada partici- 
pació de la classe obrera —autòcto- 
na i immigrada— que ha anat en re- 
petides ocasions a la vaga general en 
protesta pels assessinats i en deman- 
da de llibertat. La unitat, però, s'es- 
micola en l'expressió política que 
adopta aquesta mateixa lluita. La si- 
tuació és molt complexa Í, sobretot, 
molt dificil d'analitzar des de la 
perspectiva catalana, però es fa ine- 
vitable la comparació amb el Princi- 
pat i, aleshores, és evident que la 
radicalització no sempre és sinònim 
de maduresa política. 


Hi ha un primer fet, greu: la 

inexistència d'un organisme unitari, 
com l'Assemblea de Catalunya, ca- 
paç de recollir, sota la iniciativa dels 
partits més arrelats en les masses, el 
sentiment extraordinàriament pro- 
fund de rebuig al feixisme, a l'ocu- 
pant, i el desig de llibertats demo- 
cràtiques i nacionals. Com s'ha vist 
en la preparació de la convocatòria, 
l'extrema esquerra —tradicional o 
abertzale—, agrupada en bona part a 
l'Eushal Erra unde Herritarra (Or- 
ganisme Popular Basc) està radical- 
ment tallada de la resta de l'oposi- 
ció. En conseqúència, es troba ailla- 
da després d'un període de grans 
mobilitzacions on ha jugat un pa- 
per evident. Els seus esforços per 
assolir un nou realisme polític no 
troben, és clar, el ressò volgut. (És 
significatiu, per exemple, que tot el 
prestigi d'ETA —immens entre el 
poble basc— no arribi a expresar-se, 
per ara, en el nou partit polític, 
ElA, que s'ha creat a partir de l'or- 
ganització revolucionària que més 
durament s'ha enfrontat contra el 
franquisme) 


Aquesta extrema esquerra es 
troba, doncs, que els seus pressu- 
postos nacionalistes estant sent ca- 
pitalitzats en bona part pel Partit 
Nacionalista, un dels fenòmens més 
genuins i significatius del País Basc. 
La implantació del PNB és, de 
lluny, superior a la de totes /es al- 
tres organitzacions —més de 50.000 
militants a tot Eushadi, on els par- 


Votarcomunista es votar UE 


pel poble de Catalunya Vi 

facsímil d'un dels bons emesos per a la campanya electoral 





unitat 


tits són generalment petits— i la se- 

,va capacitat de presentar-se com a 
força política interclassista, de llen- 
guatge radical, i la seva política mo- 
derada (és considerat com l'ala dre- 
ta de la democràcia cristiana a nivell 
de l'Estat) li donen moltes possibili- 
tats electorals. El PNB se sap fort i 
actua amb plena impunitat. Es així 
com enguany va convocar l'Aberri 
Eguna pel seu compte, sense esperar 
els altres partits, i després, a última 
hora, va enviar els seus seguidors 
—més de 20.000— cap a Loyola, 
transformant la diada nacional en 
un descarat acte pre-electoral. 


Mentrestant, els partits obrers 
històrics, el PSOE i el PC d'EusRadi, 
romanen per ara molt centrats en 
els nuclis proletaris de Biscaia i Gi- 
púscoa. La implantació del PC entre 
la classe obrera de Bilbao és cada 
cop més evident, però la seva feble- 
sa entre amplis sectors rurals i de 
capes mitjanes i entre la nova classe 
Obrera d'Àlaba i de Navarra és reco- 
neguda pels mateixos companys 
bascos. Malgrat l'assumpció plena 
de la lluita per les llibertats nacio- 
nals per part dels comunistes d'Eus- 
Radi —que tothom reconeix ara, àd- 
huc els partits abertzales—, el retard 
sembla evident i les consequiències 
greus: la classe obrera no juga el 
paper que li correspon i deixa la ini- 
cíativa al PNB, és a dir, a les capes 
mitjanes i a sectors destacats del 


capital basc. Una situació molt dife- 
rent de la catalana. (Ens preguntaven 
com era possible que més de cinc 
mil treballadors, molts dels quals 
eren immigrats, participessin a Bar- 
celona en un acte per l'Estatut). I, 
en definitiva, un terreny molt més 
adobat per a una política reformis- 
ta. 


La dreta, que coneix aquest 
fet, intenta enfrontar les dues co- 
munitats que conviuen al Pais Basc. 
La nit abans de l'Aberri Eguna, 
guàrdies civils vestits de paisà pinta- 
ren pels carrers de Vitòria "charne- 
gos fuera" i ho signaren amb les sí- 
gles de grups nacionalistes. Provoca- 
cions que a Catalunya ja no tindrien 
ressò, però que en el context de di- 
visió de les forces d'esquerres i d'he- 





gemonia del PNB són una arma efi- 
Caç contra la qual no serà fàcil de 
lluitar. 


Seguint pel camí de la seva im- 
plantació com a autèntic partit co- 
munista d'EusRadi —la seva presèn- 
cia a Biscaia és ja un fet ben palès— 
i afrontant la situació complexa 
creada per l'aparició de la nova clas- 
se Obrera que protagonitzà fets com 
els de Vitòria de 1976 o vagues com 
les de Pamplona d'ara fa dos anys, 
els comunistes bascos es disposen a 
recuperar el terreny perdut i a in- 
corporar amb més força la classe 
obrera al combat per l'alliberament 
nacional d'EusRadi, que li corres 
pon dirigir en aliança solidària amb 
la classe treballadora de la resta de 
l'Estat. 





De sempre, la jornada del 
Primer de Maig s'ha caracterit- 
Zat pel protagonisme dels tre- 
balladors, a través de les cen- 
trals sindicals. L'èxit assolit en 
jornades com les del dia 12 de 
novembre de l'any passat de- 
mostra que les crides unitàries 
de les centrals tenen una audí- 
ència molt superior a les fetes 
per cada una d'elles per sepa- 
rat. Seria una llàstima que les 
dificultats que inicialment 
existeixen per fer aquesta Crí- 
da unitària no s'arribessin a su- 
perar. Els dies 29 i 30 d'abril i 
l'1 de maig, haurien de ser de- 
cisius en el camí de la con- 
questa de la llibertat sindical. 
Llibertat que interessa tots els 
treballadors, totes les centrals, 
i que hauria de ser objectiu 
unitari al voltant del qual es 
mobilitzessin massivament. Els 
treballadors, amb el seu prota- 
gonisme, han de fer d'aquests 
dies unes jornades de lluita, 
amb aturs, assemblees, mí- 
tings, etc., però també de festa 
i de confraternització, amb 
sortides al camp, actes públics 
i Oberts a tothom, etc. Es trac- 
ta de demostrar que la llibertat 
sindical, que les llibertats, no 
volen dir desordre, aldarull, si- 
nó tot el contrari. 


Els treballadors saben molt 
bé com volen que sigui, com 
ha de ser, aquesta llibertat sin- 
dical per la qual tant han llui- 
tat, i per la qual tornaran a 
fer-ho aquest Primer de Maig. 
Vol dir la supressió immediata 





de l'AISSP i que les seves atri- 
bucions passin a les organitza- 
cions sindicals, juntament amb 
tot el patrimoni sindical. Vol 
dir que no es posin més tra- 
ves a la constitució dels sindi- 
cats i a la seva actuació tant a 
dins com a fora de les empre- 
ses. Vol dir que la negociació 
col.lectiva ha de ser lliure i 
sense limitacions, que els tre- 
balladors afectats han de deci- 
dir-ne l'àmbit, el contingut, la 
durada, els mecanismes de re- 
presentació i de negociació, 
els seus assessors, etc., que les 
centrals sindicals han d'inter- 
venir en tots els nivells de la 
negociació i en totes les ques- 
tions econòmiques i socials 
que . decideixin els treballa- 
dors. A un altre nivell, la lli- 
bertat sindical vol dir la disso- 
lució del "Consejo de Econo- 
mia Nacional", la intervenció 
dels sindicats en els conflictes 
col.lectius, en els plans de re- 
estructuració i en els expedi- 
ents de crisi, en les oficines de 
col.locació, en el control de 
l'elaboració de l'índex del 
cost de la vida, etc. 


Tot això, emmarcat en el 
reconeixement dels drets sindi- 
Cals a l'empresa, com el dret 
de vaga i d'acció sindical sense 
traves burocràtiques, el dret a 
realitzar assemblees i reunions 
sindicals dins de les hores de 
treball, a ser representats pels 
treballadors elegits lliurement 
pels seus companys, el mante- 





LIAIG 


niment de les garanties i el 
temps d'actuació (les quaranta 
hores actuals com a mínim) 
per als representants sindicals, 
com també el dret de totes /es 
organitzacions sindicals a l'afi- 
fíació, cobrament de quotes, 
distribució de propaganda i de 
la premsa sindical, etc. Els tre- 
balladors hauran de ser infor- 
mats sobre la situació econò- 
mica de l'empresa, i podran 
crear comissions sobre temes 
com la seguretat i higiene, l'or- 
ganització del treball i altres. 
Les centrals sindicals han de 
tenir el dret d'intervenir dins 
de les empreses en defensa dels 
interessos dels treballadors, 
quan aquests ho demanin. 


I, finalment, la llibertat 
sindical vol dir l'amnistia labo- 
ral, poder lluitar per la millora 
de les condicions de vida dels 
treballadors, en defensa del 
poder adquisitiu del seu salari 


i en defensa del seu lloc de tre- 
ball. 


Quan el govern treu noves 
eis sobre les relacions labo- 
rals, quan decreta /a "seva''//i- 
bertat sindical, oblida totes 
aquestes reivindicacions dels 
treballadors. Aquest Primer 
de Maig ha de ser, de nou, un 
pas endavant, un pas decisiu 
en la conquesta d'aquestes llí- 
bertats, de la llibertat. 


ANTONI LUCCHETTI 

